hetq.am — Ապրիլի 11-ին մասնագիտությամբ հաշվապահ Լիլիթ Հարությունյանը 5 շաբաթական հղիությամբ դիմել է «Մոր և մանկան առողջության պահպանման գիտահետազոտական կենտրոն» (Մարգարյան հիվանդանոց)՝ ընթացիկ զննություն անցնելու համար: Մանկաբարձ-գինեկոլոգ Մերի Թադևոսյանը Լիլիթին ասել է, որ սաղմը դեռ փոքր է և չեն կարող ուլտրաձայնային հետազոտություն անել՝ պտուղը ստուգելու համար: Բժիշկն այդ օրը սաղմի մեծացման համար Լիլիթին մեկ շաբաթվա դեղ է նշանակել: